สรรพสามิตถกค่ายรถขยายลดภาษี
สรรพสามิตหาช่องขยายเวลาโครงการคืนภาษีรถคันแรก หลังความต้องการซื้อรถยนต์ในประเทศยังสูง
24 เม.ย. 2555

สรรพสามิตหาช่องขยายเวลาโครงการคืนภาษีรถคันแรก หลังความต้องการซื้อรถยนต์ในประเทศยังสูง
นางเบญจา หลุยเจริญ อธิบดีกรมสรรพสามิต เปิดเผยว่า กรมอยู่ระหว่างการหารือกับผู้ประกอบการรถยนต์ เกี่ยวกับกำลังการผลิตรถยนต์จะเพียงพอกับผู้ซื้อรถหรือไม่ เพื่อเป็นข้อมูลพิจารณาต่ออายุโครงการคืนภาษีรถยนต์คันรถคันแรกที่จะสิ้นสุดภายในปีนี้
"เราต้องดูข้อมูลพื้นฐานก่อน  ซึ่งถ้าหากพิจารณาข้อมูลและภาพรวมทั้งหมดแล้วมีความเหมาะสมที่จะต้องต่ออายุโครงการคืนภาษีรถยนต์คันแรก ก็จะต้องดำเนินการ"นางเบญจา กล่าว
นางเบญจา กล่าวว่า จะพิจารณาให้ชัดเจนภายใน 1-2 เดือน เพื่อให้ออกมาเป็นแพคเก็จพร้อมกับแนวทางการปรับโครงสร้างภาษีสรรพสามิต และแนวทางการปรับขึ้นภาษีสรรพสามิตน้ำมันดีเซล
ก่อน หน้านี้ นายทนุศักดิ์ เล็กอุทัย รมช.คลัง เปิดเผยว่า จะขยายเวลารถยนต์คันแรก โดยผู้ที่จองซื้อรถในปีนี้ แต่โอนรถไม่ทัน จะไ้ด้ีรับสิทธิรถคันแรกด้วย